system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre 15 iunie?
assistant
15 iunie este a 166-a zi a calendarului gregorian și ziua a 167-a în anii bisecți. Mai sunt 199 de zile până la sfârșitul anului.

Evenimente 
 1167: A fost întemeiat orașul Copenhaga, devenit capitală a Regatului danez în 1443.
 1215: Regele Ioan Fără de Țară semnează Magna Carta la Runnymede, Anglia.
 1389: Bătălia de la Kosovo Polje (Câmpia Mierlei). Înfrângerea de către armata turcă a armatei sârbe, condusă de cneazul Lazăr, aliat cu bosniecii și cu macedonenii. Vestul și sud-vestul Serbiei au fost supuse Imperiului otoman (15/28).
 1502: În timpul ultimei sale expediții Columb descoperă insula Martinica.
 1520: Papa îl excomunică pe Martin Luther din Biserica Catolică.
 1810: La Burgtheater din Viena are loc prima audiție a uverturii Egmont, compusă de Ludwig van Beethoven.
 1839: Charles Goodyear (1800-1860), inventator, a descoperit vulcanizarea cauciucului, procedeu prin care acesta devine insensibil la variațiile de temperatură și are proprietăți mecanice și de rezistență chimică superioare.
 1848: A fost sfințit drapelul național tricolor, adoptat prin decret la 14 iunie, de către Guvernul revoluționar de la București; drapelul avea culorile albastru, galben, roșu și avea înscrisă deviza „Dreptate, Frăție" . 
 1848: A doua Adunare populară de la Lugoj a românilor din Banat, a hotărât: înființarea unei armate populare române în frunte cu Eftimie Murgu, introducerea limbii române, recunoașterea naționalității române etc. 
 1848: Marea Adunare de pe Câmpia Filaretului, numită apoi Câmpia Libertății, în timpul căreia s-a depus juramântul pe Constituție și s-a aprobat constituirea Guvernului provizoriu.
 1875: S-a înființat, la București, Societatea Română Regală de Geografie.
 1940: Al Doilea Război Mondial: A fost fondat lagărul de exterminare de la Auschwitz, destinat inițial oamenilor politici din Polonia.
 1970: Începe vizita oficială de două zile a lui Nicolae Ceaușescu în Franța la invitația președintelui Georges Pompidou. La sfârșitul interviului acordat televiziunii de stat – ORTF (Office de radiodiffusion-télévision française), Ceaușescu s-a lăudat gazetarilor că instaurase un regim al echității sociale în toate domeniile, România fiind superioară chiar Franței. 
 1977: A fost inaugurat la Paris atelierul lui Constantin Brâncuși, reconstituit pe esplanada Beaubourg, într-o clădire separată de clădirea Muzeului de Artă Modernă. Spațiul cuprinde 148 de sculpturi și încearcă să redea atmosfera atelierului sculptorului din Impasse Ronsin.
 1985: La spectacolul organizat de Cenaclul Flacăra la Ploiești a avut loc o busculadă soldată cu cinci morți și mai mulți răniți, fapt care a dus la interzicerea cenaclului inițiat și condus vreme de 12 ani de Adrian Păunescu. În perioada 1973-1985, au avut loc 1.615 spectacole de muzică și poezie.
 1992: Au fost stabilite relații diplomatice între România și Republica Kârgâzstan.
 2002: Lansarea postului de televiziune MTV România; invitat de onoare la spectacolul inaugural a fost cunoscutul interpret de muzică latino Enrique Iglesias. Postul a funcționat până la 1 martie 2019.
 2004: Ivan Gašparovič a fost învestit oficial în funcția de președinte al Republicii Republicii Slovacia.
 2005: Casa Bloomsbury, din Londra, scoate la licitație prima ediție a romanului autobiografic „Mein Kampf", semnat de Adolf Hitler.
 2005: Compania Microsoft începe comercializarea pentru producătorii de computere a sistemului de operare Windows fără Media Player, conform exigențelor Comisiei Europene.
 2005: Se încheie reuniunea Comisiei mixte, Camerun-Nigeria, pentru rezolvarea diferendului frontalier privind Peninsula Bakassi (Yaounde, Camerun, 10-15).

Nașteri 

 1397: Paolo Uccello, pictor italian (d. 1475)
 1479: Lisa del Giocondo, model italian (d. 1542)
 1618: François Blondel, arhitect francez (d. 1686) 
 1839: Sofia Cocea, publicistă, poetă, traducătoare română (d. 1861) 
 1841: Dimitrie Grecescu, etnobotanist român (d. 1910) 
 1843: Edvard Grieg, compozitor, pianist și dirijor norvegian (d. 1907)
 1856: Henri Pinta, pictor francez (d. 1944)
 1881: Paul Cornu, inginer francez (d. 1944)
 1893: Ion Marin Sadoveanu, prozator, poet, dramaturg, eseist român (d. 1964) 
 1900: Paul Mares, trompetist american (d. 1949)
 1902: Erik Erikson, psiholog și psihanalist american (d. 1994) 
 1903: Victor Brauner, pictor român (d. 1966) 
  Iosif Fekete, sculptor român (d. 1979) 
 1909: Virgil Teodorescu, poet și eseist român (d. 1987) 
 1911: Eliza Petrăchescu, actriță română de teatru și film (d. 1977) 
  Viorel Huși, pictor român (d. 1972) 
 1914: Saul Steinberg, caricaturist american originar din România (d. 1999)
 1917: John Bennett Fenn, chimist american, laureat al Premiului Nobel (d. 2010)
 1920: Alberto Sordi, actor și regizor italian de film (d. 2003)
 1921: Errol Garner, cântăreț și compozitor de jazz (d. 1977)
 1926: Savel Stiopul, regizor român de film (d. 2007) 
 1931: Octavian Vișan, pictor român (d. 2003)
 1933: Mohammad Ali Rajai, politician iranian, președinte al Iranului (2-30 august 1981) (d. 1981)
 1934: Matei Călinescu, critic și teoretician literar român, stabilit în Statele Unite ale Americii (1973) (d. 2009)
  Silvia Cinca, prozatoare și publicistă română
 1935: Belinda Lee, actriță engleză (d. 1961)
 1938: Eugenia Miulescu, poetă română
 1941: Dan Culcer, critic literar român stabilit în Franța
 1943: Francisca Băltăceanu, filolog și teolog român
 1943: Johnny Hallyday, cântăreț și actor francez (d. 2017)
 1946: Demis Roussos, cântăreț grec (d. 2015)
 1947: Mihail Sirețeanu, politician român (d. 2020)
 1954: Jim Belushi, actor american
 1956: Veaceslav Untilă, politician din Republica Moldova
 1959: Alexandru Darie, regizor român de teatru (d. 2019)
 1963: Helen Hunt, actriță americană
 1964: Courteney Cox, actriță americană
  Michael Laudrup, fotbalist danez
 1969: Ice Cube, rapper, actor american
  Oliver Kahn, fotbalist german
 1973: Tore André Flo, fotbalist norvegian
  Neil Patrick Harris, actor american
 1976: Dorin-Valeriu Bădulescu, politician român
 1978: Wilfred Bouma, fotbalist neerlandez
 1980: Iker Romero, handbalist spaniol
 1983: Julia Fischer, violonistă și pianistă germană
  Valeri Priiomka, scrimer bielorus
 1985: Nadine Coyle, cantautoare irlandeză
 1986: Feli, cântăreață și compozitoare română
 1987: Petra Blazek, handbalistă austriacă
 1993: Kanna Arihara, actriță japoneză
 1994: Mădălin Bucur, scrimer român
  Lee Kiefer, scrimeră americană

Decese 

 1467: Filip cel Bun, duce de Burgundia (n. 1396)
 1521: Tamás Bakócz, cardinal originar din Ardud, papabil la conclavul din 1513 (n. 1442)
 1669: François, Duce de Beaufort, nobil francez, figură prominentă a Frondei (n. 1616)
 1849: James Knox Polk, al 11-lea președinte al SUA (n. 1795)
 1893: Ferenc Erkel, compozitor, pianist, dirijor și pedagog maghiar (n. 1810)
 1889: Mihai Eminescu, poet, prozator și jurnalist român (n. 1850) 
 1919: Prințul Francisco José de Braganza (n. 1879)
 1929: Traian Lalescu, matematician român (n. 1882) 
 1938: Ernst Ludwig Kirchner, pictor german (n. 1880) 
 1939: Nicolae Matei Condiescu, prozator, general român (n. 1880) 
 1952: Vladimir Albițki, astronom sovietic (n. 1891)
 1971: Aron Cocerghinschi, medic român din Republica Moldova (n. 1898)
 1971: Wendell Stanley, biochimist american, laureat al Premiului Nobel pentru Chimie (n. 1904)
 1974: Cristian Vasile, cântăreț român din perioada interbelică (n. 1908) 
 1996: Ella Fitzgerald, cântăreață americană de jazz (n. 1920)
 1981: Benedict Corlaciu, poet, prozator și traducător român, stabilit în Franța (n. 1924)
 2012: Rune Gustafsson, chitarist suedez (n. 1933)
 2013: Kenneth Geddes Wilson, fizician american, laureat Nobel (n. 1936)
 2015: Janna Friske, cântăreață, actriță și prezentatoare TV din Rusia (n. 1974)
 2019: Franco Zeffirelli, regizor italian de film (n. 1923)

Sărbători 

 Sf. Prooroc Amos; Sf. Isihie; Fericiții Ieronim și Augustin al Hiponei (calendar ortodox)
 Sfântul Vitus (calendar romano-catolic)
 Danemarca: Ziua steagului/Ziua Valdemar (1219) 
 Idaho: Ziua Pionierului (1910)  
 Oregon: Ziua tratatului (1846)

 
! 15
! 06 15